PMIndiaData/PMIndiaSum huggingface dataset:
ইন্দিয়া-সেন্ত্রেল এসিয়া সম্মিৎকী অহানবা মীফম

২০২২গী জনুৱারী ২৭তা ভর্চুএল ফোর্মেৎ অমদা প্রধান মন্ত্রী শ্রী নরেন্দ্র মোদীনা কজখস্তান, কীর্গীজ রিপব্লিক, তাজিকিস্তান, তুর্কমেনিস্তান অমসুং উজবেকিস্তানগী রাস্ত্রপতিশিং শরুক য়াবগা লোয়ননা ইন্দিয়া-সেন্ত্রেল এসিয়া সম্মিৎকী অহানবা মীফম হোস্ত তৌগনি। মসিনা ভারত অমসুং সেন্ত্রেল এসিয়া লৈবাকশিংগী মরক্তা লুচিংবশিংগী থাক্তা অসিগুম্বা মখলগী অহানবা এঙ্গেজমেন্ত ওইরগনি। অহানবা ইন্দিয়া-সেন্ত্রেল এসিয়া সম্মিৎ অসি সেন্ত্রেল এসিয়া লৈবাকশিংগা লোয়ননা ভারতকী গ্রোৱিং এঙ্গেজমেন্তকী রিফ্লেক্সন অমনি, মদুনা ভারতকী “এক্সতেন্দিং নাইবরহুদ”কী শরুক অমা ওইরি। প্রধান মন্ত্রী শ্রী নরেন্দ্র মোদীনা ২০১৫দা সেন্ত্রেল এসিয়া লৈবাক পুম্নমক্তা পুৱারী ওইরবা খোংচৎ অমা চৎখি। মখা তারকপদা, বাইলেতরেল অমসুং মল্তিলেতরেল ফরমশিংদা অৱাংবা থাকশিংদা একচেঞ্জশিং পাংথোকখ্রে। ফোরেন মিনিস্তরশিংগী থাক্তা ইন্দিয়া-সেন্ত্রেল এসিয়া দাইলোগ হৌরকপদা, অহুমশুবা মীফম ২০২১গী দিসেম্বর ১৮-২০ ফাওবা নই দিল্লীদা পাংথোকখিবদা, ইন্দিয়া-সেন্ত্রেল এসিয়া মরীশিংদা ইম্পেতস অমা ফংহনখি। ২০২১গী নবেম্বর ১০দা নই দিল্লীদা পাংথোকখিবা রিজনেল সেক্যুরিতী দাইলোগ ওন অফগানিস্তানদা সেন্ত্রেল এসিয়ান লৈবাশিংগী নেস্নেল সেক্যুরিতী কাউন্সিলশিংগী সেক্রেতরীশিংনা শরুক য়াখিবা অদুনা অফগানিস্তানদা কমন রিজনেল এপ্রোচ্ছ অমা আউতলাইন তৌরে। অহানবা ইন্দিয়া-সেন্ত্রেল এসিয়া সম্মিৎ মনুংদা লুচিংবশিংনা ইন্দিয়া-সেন্ত্রেল এসিয়াগী লৈনরিবা মরী অনৌবা অৱাংবা থাক্তা পুখৎনবা খন্নরবা য়াই। মখোয়না রিজনেল অমসুং ইন্তরনেস্নেল ইসুশিংদা মীৎয়েংশিং একচেঞ্জ তৌনবা য়াবগী ওইথোকপসু লৈরি অখন্ননা হৌজিক ওইরিবা রিজনেল সেক্যুরিতীগী ফিভমদা। সম্মিৎ অসি কমপ্রেহেন্সিব অমসুং মতম কুইনা চৎনগদবা ইন্দিয়া-সেন্ত্রেল এসিয়া পার্তনরশিপ অমদা ভারত অমসুং সেন্ত্রেল এসিয়ান লৈবাকশিংগী লুচিংবশিংনা মরুওইনা শরুক য়াবগী খুদমনি।
প্রধান মন্ত্রীনা বঙ্গবন্ধু শৈখ মুজিবুর রাহমনগী সমাধিদা ইকাই খুম্নবা উৎখ্রে

প্রধান মন্ত্রী শ্রী নরেন্দ্র মোদীনা মহাক্কী নুমিৎ নিনিগী বঙ্গলাদেশ খোঙচৎকী অনিশুবা নুমিৎতা তুঙিপারাদা লৈবা বঙ্গবন্ধু শৈখ মুজিবুর রাহমনগী সমাধিদা শ্রদ্ধাঞ্জলী কৎখ্রে। হায়রিবা অসি মফম অসিদা লমকোইবা মীরমগী লুচিংবা অমা নত্ত্রগা সরকারগী মকোক থোংবা অমনা বঙ্গবন্ধু সমাধি কম্প্লেক্সতা ইকাই খুম্নবা উৎপা অসি অহানবনি। প্রধান মন্ত্রী শ্রী নরেন্দ্র মোদীনা পুৱারী ওইরবা থৌরম অসি নিংশিংনবা বোকুল উ-পাম্বী থাখি। মহাক্কা ফম মান্নবা বঙ্গলাদেশকী প্রধান মন্ত্রী শৈখ হাসিনাগা লোয়ননা মহাক্কী মনাওনুপী শৈখ রেহনাশু থৌরম অসিদা শরুক য়াখি। প্রধান মন্ত্রীনা সমাধি কম্প্লেক্সতা লৈবা লমকোইবশিংগী লাইরিক্তা সহিশু তোখি। মহাক্না অসুম্না ইখি মদুদি, “বঙ্গবন্ধুগী পুন্সিনা বঙ্গলাদেশকী মীয়ামগী মখোয়গী হক, মখোয়গী চৎনবী অমসুং ফীদম ঙাক্নবা নিংতম লানগী খুদম অমনি”।
প্রধানমন্ত্রীনা ভারতকী নোংথক লান্মীগী মার্শল অর্জন সিংহবু য়েংবা হোস্পিতালদা চৎখ্রে; মহাকপু থুনা ফগৎলকপা ওইরসনু য়াইনা য়াইফ-পাউজেল পীখ্রে

প্রধানমন্ত্রী শ্রী নরেন্দ্র মোদীনা ভারতকী নোংথক লান্মীগী মার্শল অর্জন সিংহবু য়েংবা আর&আর হোস্পিতালদা চৎখ্রে, মহাক অরুবা ফিভমদা নাদুনা লৈরিবনি । প্রধানমন্ত্রীনা মহাক্কী ইমুং-মনুংগী মীওইশিংগসু উন্নখি অমসুং য়াম্না থুনা ফগৎপা ওইরসনু হায়না ফোংদোকখি । প্রধানমন্ত্রীনা ত্বীৎ তৌখি, “য়াম্না কন্না নাদুনা লৈরিবা ভারতকী নোংথক লান্মীগী মার্শলবু য়েংবা আর&আর হোস্পিতালদা চৎলুরে । ঐহাক মহাক্কী ইমুং-মনুংগী মীওইশিংগসু উন্নখি । ঐখোয় পুম্নমক্না ভারতকী নোংথক লান্মীগী মার্শল অর্জন সিংহবু থুনা ফগৎলকপা ওইরসনু হায়না থৌনিজরি । দোক্তরশিংনসু য়াম্না কন্না হোৎনবীরি ।”
প্রধান মন্ত্রীনা হয়েং চম্পারনদা স্বচ্ছাগ্রহিশিংদা ৱা ঙংগনি

প্রধান মন্ত্রী শ্রী নরেন্দ্র মোদীনা হয়েং বিহারদা চম্পারন সত্যগ্রহগী চহি চামা শুবা থৌরম লোইশিনবগী থৌরমদা শরুক য়াগনি। থৌরম অসিদা মহাক্না মোতিহারীদা স্বচ্ছাগ্রহি নত্রগা লু-নানবগী এম্বাসেদর ২০,০০০গী মফমদা ৱা ঙাংগনি। স্বচ্ছাগ্রহিশিং অসি খুঙ্গংগী থাক্তা কম্যুনিতী এপ্রোসেস তু সেনিতেসন (সি এ এস) ইমপ্লিমেন্ত তৌনবা ‘খোংমী-লান্মী’ অমসুং মোতিবেতরশিংনি। মপান্দা অমাং-অশোই তৌদবা লৈবাক অমা ওইহন্নবগী মায়কৈদা চংশিনবদা স্বচ্ছাগ্রহিশিংনা মরুওইবা থৌদাং লৌরি। মহাত্মা গান্ধীনা চহী ১০০গী মমাং ইং ১৯১৭কী এপ্রিল ১০দা ব্রিতিসশিংগী মায়োক্তা লৌমীশিংগী হক্কীদমক লাংথেননবা পান্দমদা চম্পারন সত্যগ্রহ হৌদোকখি। মখোয়না লৌমীশিংবু ইন্দিগো কল্তিবেসন চৎথনবা শাফু পীরম্মি। ২০১৮কী এপ্রিল ১০ অসি চম্পারন সত্যগ্রহগী চহি চামা শুবা থৌরম লোইশিনবা ওইনা মার্ক তৌরি অমসুং ‘সত্যগ্রহ সে স্বচ্ছাগ্রহ’ হায়বা কেম্পেন অসিগী খুত্থাংদা পাংথোক্লি। থৌরম অসিদা প্রধান মন্ত্রীনা তোঙান তোঙানবা দিবেলপমেন্ত প্রোজেক্তশিংশু মায়খুম হাংদোক্তুনা শঙ্গাগনি।
প্রধানমন্ত্রীনা মালেম পুম্নমক্তা লৈরিবা গুজরাতীশিংদা অনৌবা চহিনা হৌরকপদা য়াইফ-পাউজেল পীখ্রে

প্রধানমন্ত্রী শ্রী নরেন্দ্র মোদীনা মালেম পুম্নমক্তা লৈরিবা গুজরাতীশিংদা গুজরাতীগী অনৌবা চহিগী থৌরম অসিদা নুংঙাইবা ফোংদোকখ্রে। দিৱালীগী মথংগী নুমিত্তা গুজরাতীশিংনা অনৌবা চহি পাংথোকই। প্রধানমন্ত্রীনা হায়খি, “মালেম পুম্নমক্তা লৈরিবা গুজরাতীশিংদা অনৌবা চহিগী নুংঙাইবা ফোংদোকচরি। লাক্কদৌরিবা চহি অসিনা নুংঙাইবা, ৱাৎত-পাদবা অমসুং অদোমগী অপাম্বশিং থুংহনবা ওইরসনু।”
প্রধান মন্ত্রীনা নারী শক্তি পুরস্কার ফংলবশিংগা ৱারি শান্নখ্রে

প্রধান মন্ত্রী শ্রী নরেন্দ্র মোদীনা ঙসি নারী শক্তি পুরস্কার ফংলবশিংগা উন্নদুনা ৱারি শান্নখ্রে। ঐখোয়গী কলচরগী শরুক অমা ওইরিবা “সেবা পরমো ধর্মা”গী মরমদা প্রধান মন্ত্রীনা ঙাংখি। মনা ফংলবা মীওইশিং অসিনা অতোপ্পা মীওইশিংবু মতেং পাংনবা মিসন অমদা মখোয় মশাগী পুন্সি কৎথোক্লি হায়না প্রধান মন্ত্রীনা হায়খি। লৈবাক অসিনা সিস্তর নিভেদিতাগী ১৫০শুবা মপোক কুমোন পাংথোক্লি হায়না মহাক্না ফোংদোকখি। খুন্নাইগীদমক্তা থবক তৌবা অসি ভারতকী চৎন লোনচৎনি হায়না প্রধান মন্ত্রীনা হায়খি অমসুং ধর্মশালাশিং, গৌশালাশিংগুম্বা ইনিসিয়েতিবশিংদা ৱাফমশিং থমখি অমসুং লৈবাক পুম্বদা উবা ফংলিবা অদুগুম্লবা এজুকেসন ইনিসিয়েতিবশিংদশু ৱা ঙাখি। থৌরম অদুদা ৱুমেন এন্দ চাইল্দ দিব্লপমেন্তকী মন্ত্রী শ্রীমতী মনেকা গান্ধীশু শরুক য়াখি।
পি.এম.না লৌমীশিং, ফি শাবশিং, এম.এস.এম.ই.শিং, মেন্যুফেকচররশিং, এক্সপোর্তরশিংদা ভারতনা $ বিলিয়ন ৪০০গী পোৎচৈশিং এক্সপোর্ত তৌবগী য়াম্না চাউরবা তার্গেত থম্বা অমসুং ফংবা ঙম্লবদা থাগৎপা ফোংদোকখ্রে

প্রধান মন্ত্রী, শ্রী নরেন্দ্র মোদীনা লৌমীশিং, ফি শাবশিং, এম.এস.এম.ই.শিং, মেন্যুফেকচররশিং, এক্সপোর্তরশিংদা ভারতনা সেদ্যুলদগী নুমিৎ ৯নি মাংজৌননা $ বিলিয়ন ৪০০গী পোৎচৈশিং এক্সপোর্ত তৌবগী য়াম্না চাউরবা তার্গেত ফংবা ঙমখিবদা থাগৎপা ফোংদোকখ্রে। ত্বীত অমদা, প্রধান মন্ত্রীনা হায়খি; “ভারত্না $ বিলিয়ন ৪০০গী পোৎচৈশিং এক্সপোর্ত তৌবগী য়াম্না চাউরবা তার্গেত থমখি অমসুংঅহানবা ওইনা মসিগী তারগেত অসি ফংবা ঙম্লে। ঐহাক্না ঐখোয়গী লৌমীশিং, ফি শাবশিং, এম.এস.এম.ই.শিং, মেন্যুফেকচররশিং, এক্সপোর্তরশিংদা মসিগী মাইপাকপা অসিগীদমক্তা থাগৎপা ফোংদোক্লি। মসি ঐখোয়গী আত্মানির্ভর ভারতকী খোংচৎ অসিদা য়াম্না মরু ওইবা মাইপাকপা অমনি। # LocalGoesGlobal”
প্রধান মন্ত্রীনা দিল্লীদা নেস্নেল কেদেত কোর্পস রেলীদা শরুক য়াবা

প্রধান মন্ত্রী শ্রী নরেন্দ্র মোদীনা ঙসি দিল্লীদা নেস্নেল কেদেত কোর্পস রেলীদী শরুক য়াখ্রে। রেলী অদুদা প্রধান মন্ত্রীনা গার্দ ওফ ওনর য়েংশিনখি অমসুং তোঙান তোঙানবা এন.সি.সি. কন্তিনজেন্তশিং অমসুং অতোপ্পা মরূপ ওইবা অমসুং য়ুমলোন্নবা লৈবাকশিংদগী লাকপা কেদেতশিংগী মার্চ পাস্তসু য়েংখি। বোরো অমসুং ব্রু-রিয়াং এগ্রীমেন্ত অৱাং নোংপোক্কী চাউখৎ থৌরাংগী হোৎনরিবশিংদা ঙাংলদুনা প্রধান মন্ত্রীনা হায়খি মদুদি মমাংদদি রিজন অসি থৌওইবিরমদে অমদি এক্সত্রিমিজম লান্থেনরম্মি, মরাল লৈজদবা কয়া হিংসাদা শিখ্রে। মহাক্না মখা তাখি মদুদি নাকল অমরোমদা অৱাং নোংপোক্কী চাউখৎ থৌরাংগীদমক মমাংদা অমুক্তা ওইখিদ্রিবা মওংদা প্লানশিং সরকার অসিনা পায়খৎলে অমসুং অতোপ্পা নাকল অমরোমদা স্তেকহোল্দর পুম্নমক্কা লোয়ননা ৱারী শান্নবা হৌরে। বোরো এগ্রীমেন্ত অসি মসিগী মহৈনি। মসি য়ং ইন্দিয়াগী ৱাখল্লোন্নি। মিজোরাম অমসুং ত্রিপুরাগী মরক্তা ব্রু-রিয়াং এগ্রীমেন্তকী মতুংদা ব্রু ত্রাইবকী চহী ২৩ লীরবা প্রোব্লেম লোইশিনখ্রে। মসি য়ং ইন্দিয়াগী ৱাখল্লোন্নি। ঐখোয়না পুম্নমকপু পুরদুনা, পুম্নমকপু চাউখৎহন্দুনা, পুম্নমক্কী থাজবা ফংদুনা লৈবাক অসি মাংলোমদা চংশিল্লি। সিতিজনশিপ এমেন্দমেন্ত এক্ত প্রধান মন্ত্রীনা হায়খি মদুদি লৈবাক অসিগী নহাশিংগীদমক সিতিজনশিপ এমেন্দমেন্ত এক্তকী মতাংদা অচুম্বা খংবা দরকার ওই। নিং তম্লবা মতুংদগী, নিং তম্লবা ভারতনা পাকিস্তান, বঙ্গলাদেশ, আফগানিস্তানদা লৈরিবা হিন্দুশিং-সিখশিং অমসুং অতোপ্পা মাইনোরিতীশিংদা ৱাশকখি মদুদি করিগুম্বা মখোয়না দরকার ওইরগদি মখোয়না ভারত্তা লাকপা য়াগনি। ভারতনা মখোয়গীদমক লেপ্লি হায়না মহাক্না ৱাশকখি। মহাক্না মখা তাখি মদুদি মসি গান্ধী জীগীসু অপাম্বনি, মসি ১৯৫০দা পাংথোকখিবা নেহরু-লিয়াকৎ এগ্রীমেন্তকী স্পিরিতসু ওইখি। প্রধান মন্ত্রীনা হায়খি, “অসিগুম্লবা মীওইশিং অসিদা চত্থরিবা পুৱারী ওইরবা ইনজস্তিস অসি থিংনবা, ঙসিদি ঐখোয়গী সরকারনা সিতিজনশিপ এমেন্দমেন্ত এক্ত পুরক্লে, ভারতকী লীরবা ৱাশক অদু মপুং ফাহন্নবা অসিগুম্লবা মীওইশিংবু ভারতকী সিতিজনশিপ পীরি।” ইন্দো বঙ্গলাদেশ ঙমখৈগী চয়েৎনবা প্রধান মন্ত্রীনা ফোংদোকখি মদুদি ভারত অমসুং বঙ্গলাদেশকী ঙমখৈ লমদমশিংদা চয়েৎনবা লোইশিন্নবা অচেৎপা অনৌবা খোংথাং লৈরমদে। মহাক্না হায়খি মদুদি ঙমখৈগা চয়েৎনবা লৈরিবা ফাওবা মীতোপ চংশিল্লকপা লেপখিরোই। চয়েৎনবা অসি লোইশিন্দনা থম্বনা নরোন্দা চংলকপশিংদা অহাংবা লম্বী অমা পীরি, নখোয়গী রাজনিতী চত্থদুনা লৈখি। মহাক্না হায়খি মদুদি সরকার অসিনা অমনা অমগী ৱাফম তাদুনা, অমনা অমবু খংমিন্নদুনা অমসুং লৈবাক অনিমক্না য়ানরবা সোলুসন অমা থিদোক্তুনা বঙ্গলাদেশকা লোয়ননা ঙমখৈগী চয়েৎনবা য়ানবা পুরক্লে। মহাক্না অপেনবা পোকখি মদুদি ঙসিদি ঙমখৈগী চয়েৎনবা লোইশিনবদা নত্তনা ভারত অমসুং বঙ্গলাদেশকী মরক্তা লৈনরিবা মরী পুৱারী ওইবা মওংদা হেঙ্গৎলে অমসুং লৈবাক অনিমক্না পুন্না লৈত-লায়রা থেংনমিন্নরি। কতারপুর কোরিদোর প্রধান মন্ত্রীনা হায়খি মদুদি পার্তিসন্না গুরুদ্বারা কার্তারপুর সাহিবপু ঐখোয়দগী লাপথোকহনখি, মসিবু পাকিস্তানগী শরু অমা ওইহনখি। কার্তারপুর অসি গুরু নানক্কী লমদম ওইরম্মি। লৈবাক অসিগী মীওই কোতি কয়াগী থাজবা শেংলবা মফম অদুগা লোইনরম্মী হায়না মহাক্না মখা তাখি। মহাক্না হায়খি মদুদি চহী তরাগী খুজিং কয়াদগী সিখ ভক্তশিংনা কর্তারপুরদা অরাইবা মওংদা য়ৌনবা অমসুং গুরু ভুমিদা খুরুমজনবা তঞ্জা ঙাইদুনা লাকখি। মসি সরকার অসিনা কর্তারপুর কোরিদোর শেম্লবা মতুংদা ফংবা ঙম্লে।
ইন্দিয়া – স্বিদেন ভর্চুএল সম্মিৎ

প্রধান মন্ত্রী শ্রী নরেন্দ্র মোদী অমসুং কিংদম ওফ স্বিদেনগী প্রধান মন্ত্রী হিজ এক্সিলেন্সী স্তেফেন লোফভেন্না ঙসি ভর্চুএল সম্মিৎ অমা পাংথোক্তুনা বাইলেতরেল ইসুশিং অমসুং অতোপ্পা রিজনেল অমসুং ম্যুচেল ইন্তরেস্তকী মল্তিলেতরেল ইসুশিং খন্ন-নৈনখি। প্রধান মন্ত্রী মোদীনা মার্চ ৩দা চত্থখিবা হিংশাগী এতেক অদু য়েংলগা স্বিদেনগী মীয়ামগা লোয়ননা সোলিদরিতী ফোংদোকখি অমদি শোকলবশিং অথুবা মতমদা ফগৎলক্নবা থৌনিখি। প্রধান মন্ত্রীনা অহানবা ইন্দিয়া-নোর্দিক সম্মিৎকীদমক ২০১৮দা মহাক্কী স্বিদেন খোংচৎ অমসুং ২০১৯গী দিসেম্বরদা স্বিদেনগী নিংথৌ অমসুং মহারানিগী ভারত খোংচৎ অদু নৌহৌনা নিংশিংখি। লুচিংবা অনিমক্না খংমিন্নখি মদুদি ভারত অমসুং স্বিদেনগী মরক্তা লৈরিবা শাংলবা অচেৎপা মরী অসি দেমোক্রেসী, রুল ওফ লো, প্লুরেলিজম, ইক্বেলিতী, ফ্রীদম ওফ স্পীচ অমসুং মীওইবগী হকশিং ইকায় খুম্নবগী শেয়র ভেল্যুশিংদা য়ুমফম ওই। মখোয়না মল্তিলেতরেলিজম, রুলস বেজ ইন্তরনেস্নেল ওর্দর, কাউন্তর তেরোরিজম অমদি শান্তি অমসুং সেক্যুরিতীগীদমক থবক তৌনবা মখোয়গী অচেৎপা ৱাফম অদু অমুক হন্না চেৎশিলহনখি। মখোয়না য়ুরোপিয়ান য়ুনিয়ন অমসুং য়ুরোপিয়ান লৈবাকশিংগা লোয়ননা ভারতকী পার্তনরশিপ হেনগৎলক্লিবা অদুসু খংমিন্নখি। লুচিংবা অনিনা ভারত অমসুং স্বিদেনগী মরক্তা হৌজিক চত্থরিবা এঙ্গেজমেন্ত অদু নৌহৌনা য়েংশিনখি, অমদি ২০১৮দা প্রধান মন্ত্রী মোদীগী স্বিদেন খোংচৎ মনুংদা য়ানখিবা জোইন্ত এক্সন প্লান অমসুং জোইন্ত ইনোভেসন পার্তনরশিপ ইমপ্লিমেন্ত তৌখিবদা অপেনবা ফোংদোকখি। ইন্তরনেস্নেল সোলর এলাইন্স শরুক য়ানবা স্বিদেনগী ৱারেপ অদু প্রধান মন্ত্রী মোদীনা তরাম্না ওকখি। লুচিংবশিংনা ২০১৯গী সেপ্তেম্বরদা ন্যু য়োর্ক্তা পাংথোকখিবা য়ু.এন. ক্লাইমেৎ এক্সন সম্মিৎ মনুংদা হৌদোকখিবা ইন্দিয়া-স্বিদেন জোইন্ত ইনিসিয়েতিব – দি লীদরশিপ গ্রুপ ওন ইন্দস্ত্রী ত্রানজিসনগী মেম্বরশিপ হেনগৎলক্লিবা অদুসু খংমিন্নখি। লুচিংবা অনিনা বেক্সিনেসন দ্রাইব অমসুং লৈবাক পুম্বদা অথুবা মতমদা অমসুং অহোংবা মমলদা বেক্সিন ফংহনবগী মথৌ তাবা য়াওনা কোবিদ ১৯গী ফিভমদসু খন্ন-নৈনখি।
৩২শুবা প্রগতি মীফমদা প্রধান মন্ত্রীনা সভাপতি ওইখ্রে

প্রধান মন্ত্রী শ্রী নরেন্দ্র মোদীনা ঙসি চহী ২০২০গী অহানবা প্রগতি মীফমদা সভাপতি ওইখ্রে। মসিনা প্রগতিগী থোংদা আই.সি.তি.-বেজ, প্রো-এক্তিব গোবর্নান্সকীদমক মল্তি-মোদেল প্লেতফোর্ম অমসুং মতম চানা ইমপ্লিমেন্ত তৌবগী প্রধান মন্ত্রীগী কুনথ্রানিথোইশুবা শরুক য়াবনি। ঙসিগী প্রগতিগী মীফমদা প্রধান মন্ত্রীনা অপুনবা হিরম তরামাথোইদা খন্ন-নৈনখি, মদুগী মনুংদা মাপলদি মতম চোন্থরবা প্রোজেক্তশিংনি। লুপা কোতি ২৪,০০০ হেনববা প্রোজেক্ত মাপল অসি রাজ্য মাপলদা শন্দোক্তুনা লৈরি। রাজ্যশিং অদুদি ওরিশা, তেলঙ্গনা, মহারাস্ত্র, ঝার্খন্দ, বিহার, কর্নাতকা, অন্ধ্র প্রদেশ, কেরলা অমসুং উত্তর প্রদেশনি। মসিদা রেলৱে মন্ত্রালয়দগী অহুম, রোদ ত্রান্সপোর্ত অমসুং হাইৱেজ মন্ত্রালয়দগী মঙা অমসুং পেত্রোলিয়ম অমসুং নেচরেল গ্যাস মন্ত্রালয়গী অমা য়াওরি। ইন্সুরেন্স স্কিমশিংগী মখাদা প্রোগ্রেস – পি.এম.জে.জে.বি.ৱাই. অমসুং পি.এম.এস.বি.ৱাই. স্কিমশিং নৌহৌনা য়েংশিনবা মীফম অসিদা প্রধান মন্ত্রীনা দিপার্তমেন্ত ওফ ফাইনান্সিয়েল সর্বিসেসকী মখাদা ইন্সুরেন্স স্কিমশিং প্রধান মন্ত্রী জীবন জ্যোতি বিমা য়োজনা (পি.এম.জে.জে.বি.ৱাই.) অমসুং প্রধান মন্ত্রী সুরক্ষা বিমা য়োজনা (পি.এম.এস.বি.ৱাই.)গা মরী লৈনবা ৱাকৎশিংগা মরী লৈননা পাংথোক্লিবশিং নৌহৌনা য়েংশিনখি। প্রধান মন্ত্রীনা ই-গবর্নান্সকী থোংদা ইফেক্তিব ওইবা পুলিস সিস্তেমগীদমক কমপ্রেহেন্সিব অমসুং ইন্তেগ্রেতেদ সিস্তেম অমা ওইরিবা ক্রাইম এন্দ ক্রিমিনেল ত্রেক্কিং নেতৱার্ক এন্দ সিস্তেম (সি.সি.তি.এন.এস.) প্রোজেক্তকী মখাদা খুমাং চাওশিল্লিবা অদুসু য়েংশিনখি। মমাংগী কুনথ্রামাথোইশুবা প্রগতি মীফমদা, প্রধান মন্ত্রীনা অপুনবা শেনফম লুপা কোতি লাখ ১২.৩০গী প্রোজেক্ত ২৬৯ নৌহৌনা য়েংশিনখি। প্রধান মন্ত্রীনা তোঙান তোঙানবা সেক্তর ১৭কী সরকারগী প্রোগ্রাম অমসুং স্কিম ৪৭কা মরী লৈনবা ৱাকৎশিংগী রিজোলুসন্সু নৌহৌনা য়েংশিনখি।
ভারতকী নুপীগী তেবল তেনিস তীম্না সনাগী তকমান লৌরকপদা প্রধান মন্ত্রীনা নুঙাইবা ফোংদোকখ্রে

কম্মনৱেল্থ গেমসতা ভারতকী নুপীগী তেবল তেনিস তীম্না সনাগী তকমান লৌরকপদা প্রধান মন্ত্রী শ্রী নরেন্দ্র মোদীনা নুংঙাইবা ফোংদোকখ্রে। প্রধান মন্ত্রীনা হায়খি,“ভারতকী নুপীগী তেবল তেনিস তীমগীদমক মতিক চাবা অমসুং পুৱারী ওইরবা সনাগী তকমান্নি! তীমগী মফমদা নুংঙাইবা ফোংদোকচরি। মায় পাক্লকপা অসিদা অপেনবা ফাওই।”
মন্ত্রীমন্দলনা ভারত অমসুং ইরানগী মরক্তা হকশেল অমসুং মেদিসিনগী লমদা তেংবাং পীননবা য়ানা চেরোল অমদা অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচীংবা কেন্দ্রগী মন্ত্রীমন্দলনা ভারত অমসুং ইরানগী মরক্তা হকশেল অমসুং মেদিসিনগী লমদা তেংবাং পীননবা য়ানা চেরোল অমদা অয়াবা পীখ্রে। য়ানা চেরোল অদু ইরানগী রাষ্ট্রপতিগী খোংচৎ মনুংদা ইং ২০১৮গী ফেব্রুৱারী ১৭তা খুৎয়েক পীনখিবনি। য়ানা চেরোল অসিনা লৈবাক অনিগী মরক্তা তেংবাং পীনবা হেঙ্গৎহন্দুনা লৈবাক অনিগী মরিশু হেন্না চেৎশিলহল্লগনি। ১. মেদিকেল দাক্তরশিং অমসুং অতোপ্পা হেল্থ প্রোফেস্নেলশিংগী ত্রেনিংদা এক্সপরিয়েন্স একচেঞ্জ তৌবা; ২. হ্যুমেন রিসোর্স দিব্লপমেন্তদা মতেং পীনবা অমসুং হেল্থ কেয়ার ফেসিলিতীশিং শেমগৎপা; ৩. ফার্মাসুতিকেল্স, মেদিকেল দিবাইসেস অমসুং কোস্মেতিক্সকী রেগুলেসন অমসুং মদুদা ইনফোর্মেশন একচেঞ্জ তৌবা; ৪. মেদিকেল রিসার্স, অনৌবা তেক্নোলোজীশিং অমসুং নোলেজদা য়ুমফম ওইবা ইনিসিয়েতিবশিংগী লমদা তেংবাং পীনবা; ৫. পব্লিক হেল্থ, সস্তেনেবল দিব্লপমেন্ত গোল্স (এস দি জি এস) অমসুং ইন্তরনেস্নেল হেল্থতা তেংবাং পীনবা; অমসুং ৬. নাকল অনিমক্না ৱারেপ লৌদুনা অতোপ্পা লমশিংদা তেঙবাং পীনবনি। তেংবাং পীনবা অসি মখা তানা পাকথোক চাওথোকহন্নবা অমসুং য়ানা চেরোল অসি ইমপ্লিমেন্ত তৌবদা য়েংশিন্নবা ৱার্কিং গ্রুপ অমা শেম্লগনি।
ভারত অমসুং গ্রেত ব্রিতেনগী য়ুনাইতেদ কিংদম অমদি নোরদর্ন আইয়র্লেন্দগী মরক্তা অমনা অমগী একাদমিক ক্বালিফিকেসন শকখঙনবগী মতাংদা খুৎয়েক পীনখিবা মেমোরেন্দম ওফ অন্দর্স্তেংবু কেবিনেৎনা অয়াবা পীখ্রে

ইকায় খুম্ননীংঙাই ওইরবা প্রধান মন্ত্রী, শ্রী নরেন্দ্র মোদীনা লুচিংদুনা ৭/৯/২০২২দা পাংথোকখিবা কেন্দ্রগী কেবিনেৎকী মীফমদা ভারত অমসুং গ্রেত ব্রিতেনগী য়ুনাইতেদ কিংদম অমদি নোরদর্ন আইয়র্লেন্দগী মরক্তা অমনা অমগী একাদমিক ক্বালিফিকেসন শকখঙনবগী মতাংদা ২৫/৪/২০২২দা খুৎয়েক পীনখিবা মেমোরেন্দম ওফ অন্দর্স্তেংবু এক্স পোস্ত ফেক্তোগী অয়াবা পীখ্রে। ভারত অমসুং য়ু.কে.গী মরক্তা অমনা অমগী ক্বালিফিকেসন শকখঙনবনা একাদমিক কোলাবোরেসন অমসুং স্তুদেন্ত মোবিলিতী হেনগৎহনবগী পান্দম থম্লি। য়ু.কে.গী মাইকৈদগী মখোয়গী চহি অমগী মাস্তর প্রোগ্রাম্বু শকখঙবীনবা হায়জরকপবু খন্নখি, অমসুং দিসেম্বর ১৬, ২০২০দা লৈবাক অনিসিগী এজুকেসন মন্ত্রীশিংগী মরক্তা নই দিল্লীদা পাংথোকখিবা মীফমদা হীরম অসিগীদমক্তা অপুনবা তাস্ক ফোর্স অমা শেম্বগী ৱাফমদা য়ানবা পুরকখি। খ্বাইদগী অহানবা মীফম্না ফেব্রুৱারী ৪, ২০২১দা পাংথোকখি অমসুং মখা তারকপা ওইনা, মরী লৈনবা ৱাফম কয়া কুপ্না খন্ন-নৈনরবা তুংদা, নাকল অনিমক্না দ্রাফ তৌরবা এম.ও.য়ু. অসিদা য়ানবা পুরকখি। এম.ও.য়ু. অসিনা লৈবাক অনিগী মরক্তা লৈনরিবা এজুকেস্নেল ক্বালিফিকেসন, মহৈ তম্বদা চঙবা মতম, একাদমিক দিগ্রী/ক্বালিফিকেসন অমসুং এজুকেস্নেল ইন্সতিত্যুসনশিংনা এক্রেদিতেসন তৌবগা মরী লৈনবা চে-চাংশিংবু শকখঙনবগী থৌওংদা তেংবাংবগী পান্দম থম্লি। ইঞ্জিনিয়রিং, মেদিসিন, নর্সিং অমসুং পেরা-মেদিকেল এজুকেসন, ফার্মাসী, লো অমসুং আর্কিতেকচরগুম্বা প্রোফেস্নেল দিগ্রীশিংদি এম.ও.য়ু. অসিনা কোনবা ৱাফমগী মপান্দা লৈগনি। এজুকেসনবু ইন্তর-নেস্নেলাইজেসন তৌনবগীদমক্তা ঐখোয়গী এন.ই.পি. ২০২০গী পান্দমশিংগী মখাদা অমা ওইরিবা হাইয়র এজুকেসন ইন্সতিত্যুসনশিংগী মরক্তা জোইন্ত/দুএল দিগ্রী কোর্স শেম্বদসু মসিনা তেংবাংগনি। এজুকেস্নেল স্ত্রকচর, প্রোগ্রাম অমসুং স্তেন্দর্দকা মরী লৈনবা ই-পাউশিংবু লৈবাক অনিগী মরক্তা লান্নবা অমসুং লৈবাক অনিসিগী মরক্তা মহৈরোই অমসুং প্রোফেস্নেলশিংনা চত্থোক-চৎশিন তৌববুসু এম.ও.য়ু. অসিনা খুমাং চাউশিনহল্লি। মসিনা এজুকেসন সেক্তরগী অতোপ্পা হীরম, পার্তী অনিসিনা য়ান্নবা পুরকপগী মতুং ইন্না স্তদী প্রোগ্রাম শেম-শাববুসু মসিনা পুক্নিং থৌগৎকনি। এম.ও.য়ু. অসিনা লৈবাক অনিগী নেস্নেল পোলিসী, আইন, কাঙলোন অমসুং রেগ্যুলেসনগী মখাদা অয়াবা পীরবা শকখঙলবা ক্বালিফিকেসনশিংগা মরী লৈননা মান্নবা থাক্তা লৈবা ক্বালিফিকেসনবুসু শকখঙগনি।
প্রধান মন্ত্রীনা লাল কিলাদা সুভাশ চন্দ্র বোস ম্যুজিয়ম শঙ্গাগনি

প্রধান মন্ত্রী শ্রী নরেন্দ্র মোদীনা ২৩ জনুৱারী ২০১৯দা নই দিল্লীগী লাল কিলাদা সুভাশ চন্দ্র বোস ম্যুজিয়ম শঙ্গাগনি। মহাক্না নেতাজী সুভাশ চন্দ্র বোস অমসুং ইন্দিয়ন নেস্নেল আর্মী ম্যুজিয়ম শঙ্গাগাবগী প্লেক মায়খুম হাংদোক্কনি। প্রধান মন্ত্রীনা ম্যুজিয়মদসু চত্তুনা য়েংগনি। প্রধান মন্ত্রীনা য়াদে জালিয়ান ম্যুজিয়ম (জল্লিয়ানৱালা বাগ অমসুং ৱার্ল্দ ৱার ১গী ম্যুজিয়ম)দা চৎকনি। মহাক্না নই দিল্লীগী লাল কিলাদা লৈবা ১৮৫৭দা শাখিবা ম্যুজিয়ম-নীংতম্বগী ওইবা ভারতকী অহানবা লান অমসুং দৃশ্যকালা-ম্যুজিয়ম ওন ইন্দিয়ন অর্ত্তসু চৎকনি। নেতাজী সুভাশ চন্দ্র বোস অমসুং ইন্দিয়ন নেস্নেল আর্মীদা শারিবা ম্যুজিয়ম অসিনা সুভাশ চন্দ্র বোস অমসুং ইন্দিয়ন নেস্নেল আর্মীগী পুৱারীগী অকুপ্পা ৱারোল ফংহল্লগনি। মসিনা সুভাশ চন্দ্র বোস অমসুং আই.এন.এ.গা মরী লৈনবা তোঙান তোঙানবা পোৎলমশিংসু উৎকনি। পোৎলমশিং অদুদা নেতাজীনী শিজিন্নরম্বা উগী চৌক্রি অমসুং থাংশাং, মেদলশিং, বেজশিং, য়ুনিফোর্মশিং অমদি আই.এন.এ.গা মরী লৈনবা অতোপ্পা পোৎলমশিং য়াওরি। ম্যুজিয়ম অসিগী উরেপ উয়ুং প্রধান মন্ত্রীনা ২০১৮গী ওক্তোবর ২১দা তমখি। মদুনা নেতাজী সুভাশ চন্দ্র বোসনা লিংখৎখিবা অজাদ হিন্দ সরকারগী ৭৫শুবা এনিবর্সেরী পাংথোকপগী খুদম ওইখি। থৌরম অসিদা নীংতম্বগী ভেল্যু অদু ৱাংনা থম্দুনা প্রধান মন্ত্রীনা লাল কিলাদা জাতিগী ফিরাল পায়হনখি। দিজাস্তর রেস্পোন্স ওপরেসনশিংদা শরুক য়ারিবা মখোয়শিং অদুবু ইকায় খুম্ননবা প্রধান মন্ত্রী নরেন্দ্র মোদীনা নেতাজী সুভাশ চন্দ্র বোসকী মিংদা এৱার্দ অমা লাওথোকখি। মসি ২১ ওক্তোবর ২০১৮দা নেস্নেল পুলিস মেমোরিয়েল জাতিদা খুৎশিন্নবগী থৌরমদা পাংথোকখি। নেতাজী সুভাশ চন্দ্র বোস অমসুং আই.এন.এ.গী ভেল্যুশিং অমসুং ৱাখল্লোনশিং অদু প্রধান মন্ত্রীনা ২০১৮গী দিসেম্বর ৩০দা অন্দমান অমসুং নিকোবর আইলেন্দদা অমুক হন্না পুখৎখ্রে। মহাক্না নীংশিংনিঙায় ওইবা পোস্তেল স্তাম্প, কোইন অমসুং নেতাজী সুভাশ চন্দ্র বোসনা ভারতকী লৈবাক লৈহাওদা মচু অহুমগী ফিরাল পায়হনখিবগী ৭৫শুবা চহী থৌরম নীংশিংনবা ফার্সত দে কোভর অমা রিলিজ তৌখি। নেতাজীনা মতৌ করম্না অন্দমানগী নহাশিংবু ভারতকী নীংতম্বগীদমক মখোয় মশাবু কত্থোক্নবা হায়খিবগে হায়বদু মহাক্না নৌহৌনা নীংশিংখি। ফীৎ ১৫০ ৱাংনা পায়রিবা ফিরাল অসি ১৯৪৩দা নেতাজীনা মচু অহুমগী ফিরাল পায়হনখিবা নুমীৎ অদু প্রিজার্ব তৌনবা হোৎনবা অমনি। নেতাজীবু ইকায় খুম্নবা অদু খুদম ওইনবা রোস আইলেন্দবু নেতাজী সুভাস চন্দ্র বোস দ্বীপ হায়না মমিং থোনখি। মমাংদা ২০১৫গী ওক্তোবর থাদা নেতাজী সুভাস চন্দ্র বোসকী ইমুংগী মীওইশিংনা প্রধান মন্ত্রীগা উনখি অমসুং ভারত সরকারনা ফংলিবা নেতাজীগা মরী লৈনবা ফাইলশিং দিক্লাসিফিকেসন তৌবিনবা হায়জখি। ১০০ নেতাজী ফাইল্সকী দিজিতেল কোপীশিং প্রধান মন্ত্রীনা নেস্নেল অর্কাইব ওফ ইন্দিয়াদা পব্লিক দোমেন্দা ২০১৮গী জনুৱারী থাদা রিলিজ তৌখি। য়াদে জালিয়ান ম্যুজিয়মনা ১৯১৯গী এপ্রিল ১৩দা থোকখিবা জল্লিয়ানৱালা বাগ মীহাৎকী প্রমান ওইবা শক্তম অমা উৎলি। ম্যুজিয়ম অসিনা ৱার্ল্দ ৱার-১গী মতমদা ভারতকী লান্মীশিংনা কত্থোকখিবশিং, লান, অমসুং অথৌবগী মওং মতৌ অদুসু উৎলি। ১৮৫৭দা শাখিবা ম্যুজিয়ম- নীংতম্বগী ওইবা ভারতকী অহানবা লান্না ১৮৫৭গী নীংতম্বগী লানগী পুৱারী ওইরবা ৱারীশিং, লান অদুগী শক্তম অমসুং মতম অদুদা ইন্দিয়নশিংনা কত্থোকখিবা অদু য়েক্তুনা তাক্লি। দি দৃশ্যকালা- একজিবিসন ওন ইন্দিয়ন আর্তনা ১৬শুবা চহীচাদগী ভারতকী নীংতম্বা ফাওবগী ইন্দিয়ন আর্ত ৱার্কশিং উৎলি। রিপব্লিক দেগী মাংওইননা ম্যুজিয়মশিং অসিদা প্রধান মন্ত্রীগী খোচৎ অসি লৈবাক্কীদমক মখোয়গী মথৱায় থাখ্রবা অথৌবা ফ্রিদম ফাইতরশিংবু নীংশিংদুনা ইকায় খুম্নবা উৎপা অমনি।
প্রধান মন্ত্রীনা ভারত রত্ন এৱার্দ ফংলবশিংগী মফমদা নুংঙায়বা ফোংদোকখ্রে

প্রধান মন্ত্রী শ্রী নরেন্দ্র মোদীনা ভারত রত্ন এৱার্দ ফংলবশিংগী মফমদা নুংঙায়বা ফোংদোকখ্রে। প্রধান মন্ত্রীনা নানাজী দেশমুখপু সমাজদা মহাক্না লৌরিবা থৌদাং অদুগীদমক থাগৎপা ফোংদোকখি অমসুং হায়খি “রুরেল দিবেলপমেন্তকী মায়কৈদা নানাজী দেশমুখকী মশক থোকপা থৌদাং অদুনা ঐখোয়গী খুঙ্গংশিংদা লৈরিবা মখোয়শিং অদুদা এমপৱারিংগী অনৌবা খুদম অমগীদমক লম্বী অদু উৎলে। তশেংনা মহাক অসি ভারত রত্ন অমনি।” প্রধান মন্ত্রীনা হায়খি, “ভুপেন হজারিকাগী ইশৈ অমসুং ম্যুজিক অসি জেনরেসন কয়াগী মীওইশিংনা পাম্নরি। মখোয়দগী জস্তিজ, হার্মোনী, অমসুং ব্রদরহুদকী পাওজেল অদু শন্দোক্লি। মহাক্না ভারতকী ম্যুজিক ত্রেদিসনশিংবু মালেমগী থাক্তা শকতাকখি। ভারত রত্ন অসু ভুপেন দাগী মফমদা লান্থোকপা অসিদা অপেনবা ফাওই।” শ্রী প্রনব মুখর্জীগী মতাংদা ঙাংলদুনা মহাক্না হায়খি, “প্রনব অসি ঐখোয়গী মতম অসিগী থোইদোক হেন্দোকপা য়াম্না খং উরবা রাজনিতী তৌবা মীওই অমনি। চহী তরাগী খুজিং কয়াদগী মহাক্না লৈবাক অসিদা মশাগী ওইজবা থিদনা অমসুং চোকথবা নায়দনা থবক তৌরি। মহাক্কী মফমদা ভারত রত্ন লানথোকপদা অপেনবা পোকই।”
পি.এম.না মিরাবাই চনুনা কম্মনৱেল্থ গেমস ২০২২দা গোল্দ মেদল লৌরকপদা নুংঙাইবা ফোঙদোকখ্রে

প্রধান মন্ত্রী, শ্রী নরেন্দ্র মোদীনা বর্মিংঘমদা পাঙথোক্লিবা কম্মনৱেল্থ গেমস ২০২২দা মিরাবাই চনুনা গোল্দ মেদল লৌরকপদা নুংঙাইবা ফোঙদোকখ্রে। ত্বিত অমদা প্রধান মন্ত্রীনা হায়খি; “থোইদোক হেন্দোক্লবা @mirabai_chanuনা অমুক হন্না ভারতপু চাউথোকচবা পোকহনখি! মহাক্না গোল্দ লৌরকপা অমসুং বর্মিংঘম গেমসতা অনৌবা কম্মনৱেল্থকী রেকোর্দ থম্বা ঙম্বা অসিদা ভারত মচা খুদিংমক্না নুংঙাইবা ফাওহনখি। মহাক্কী মাইপাকপা অসিনা ভারতমচা কয়াদা, মরু ওইনা হৌগৎলক্লিবা শান্নরোয়শিংদা ইথিল পীরি।”
মন্ত্রীমন্দলনা লৌউ-শিংউ অমসুং ফাইতোসেনিতরীগী মতাংদা তেংবাং পীননবগীদমক ভারত অমসুং ইতলীগী মরক্তা তৌনবা য়ানা চেরোল (এমওয়ু)দা খুয়েক পীননবা অয়াবা পীখ্রে

প্রধানমন্ত্রী শ্রী নরেন্দ্র মোদীনা লুচীংবা কেন্দ্রগী মন্ত্রীমন্দলনা লৌউ-শিংউ অমসুং ফাইতোসেনিতরীগী মতাংদা তেংবাং পীননবগীদমক ভারত অমসুং ইতলীগী মরক্তা তৌনবা য়ানা চেরোল (এমওয়ু)দা খুয়েক পীননবা মখোয়গী অয়াবা পীখ্রে। মসিনা জুনৱারী ২০০৮দা খুয়েক পীনখিবা, লাক্লিবা জুনৱারী ২০১৮দা মতম লোইরগদবা এমওয়ু অদুগী মহুৎ শিনগনি। লৈবাক অনিগী মরক্তা য়ানা চেরোল অসিদা ফাইতোসেনিতরীগী মতাংদা, লৌউ-শিংউবগী পোৎথোকশিং অমসুং শা-শন য়োকপা, লোউ-শিংউবগী মরমদা থিজিন-হুমজিনবা, ফুদ প্রোসেশিং অমসুং অতৈ অতোপ্পা লমশিং য়াওনা অতোপ্পা সেক্তরশিংগী পাক চাওরবা লমশিং কোনশিনগনি। য়ানা চেরোল অসিদা লৌউ-শিংউ অমসুং খুঙ্গংগী চাওখৎ-থৌরাংগা মরি লৈনবা ই-পাউ পীথোক-পীশিন তৌনবা, তেক্নোলোজী পীথোক-পীশিন তৌনবগী ফিভম অমসুং লৌউ-শিংউ মেকানাইজেসন/ফার্ম মেচিন্নরী অমসুং এগ্রো-ইন্দস্ত্রিয়েল ইনফ্রাস্ত্রকচর, তেক্নিকেলগী অপনবশিং লোইশিনবা অমসুং মোদর্ন সাইন্তিফিক রিসর্সশিংনচিংবা য়াওনা শা-শন য়োকপগী লমদা ফংলকপা অখঙ-অহৈশিং পীথোক-পীশিন তৌনবগী ৱাফম য়াওরি। য়ানা চেরোল অসিদা লৌউ-শিংউবগী তেংবাংগীদমক্তা তুং কোইনা চৎনগদবা খোংথাংদা খন্ন-নৈনবগা লোইননা অখন্নবা অপুনবা থৌওংশিংদা পুশিল্লকপা পোৎলমশিংদা ফাইতোসেনিতরীগী খুদোংথিবা হন্থহন্নবগী তেংবাং পীননবা লৌউ-শিংউবগী লমদা নাকল অনিগী ওইবা পীথোক-পীশিন তৌনবগী মিৎয়েংদা অপুনবা ৱার্কিং গ্রুপ শেমগৎনবা ৱাফম পুখৎলি। মসিনা লৈবাক অনিগী সরকারগী এজেন্সিশিং, সাইন্তিফিক অমসুং একাদেমিক ইন্সতিত্যুৎশিং অমসুং ব্যুজিনেস কম্যিনিতীশিংগী মরক্তা মরি থম্নবদা পুক্নীং থৌগৎপা অমসুং কান্নবা ফংহনগনি অমসুং মখোয়না লৈবাক অনিগী মরি লৈনবা রিসর্স ইন্সতিত্যুৎশিংগী মরক্তা তেংবা পীনবা মখা চৎথবা ঙমহনগনি।
পেরালিম্পিক্স গেম্সতা প্রবিন কুমারনা হায় জম্পতা সিলভর মেদল লৌরকপদা পি.এম.না হরাওবা ফোংদোকখ্রে

তোকিওগী পেরালিম্পিক্স গেম্সতা প্রবিন কুমারনা হায় জম্পতা সিলভর মেদল লৌরকপদা প্রধান মন্ত্রী, শ্রী নরেন্দ্র মোদীনা হরাওবা ফোংদোকখ্রে। ত্বীত অমদা, প্রধান মন্ত্রীনা হায়খি; “#Paralympicsদা সিলভর মেদল ফংলকপগীদমক প্রবিন কুমারবু হরাওবা ফোংদোকচরি। মেদল অসি কন্না হোৎনবা অমসুং মপা লৈতনা হোৎনখিবা অদুগী মহৈনি। মহাক্কীদমক হরাওবা ফোংদোকচরি। তুংগী অহেনবা তান্নবা কয়াদা য়াইফ পাউজেল পীজরি।. #Praise4Para” ।